Source: https://www.profipokladne.sk/ochrana-osobnych-udajov/
Timestamp: 2020-07-15 07:49:14+00:00
Document Index: 12196784

Matched Legal Cases: ['čl. 6', 'čl. 6', 'čl. 6', 'čl. 9', 'čl. 6', 'čl. 6', 'Čl. 89', 'čl. 89']

Ochrana osobných údajov - Solitea Slovensko, a. s.
Hlavná stránka>Ochrana osobných údajov
Tieto podmienky ochrany súkromia vysvetľujú akým spôsobom spracúvame pri poskytovaní našich služieb osobné údaje v rámci spoločnosti Solitea Slovensko, a.s., so sídlom Plynárenská 7/C, Bratislava 821 09, IČO: 36 237 337, registrácia: Obchodný register Okresného súdu Bratislava I, oddiel: Sa, vložka č. 2969/B (ďalej len ako „my“ alebo „Solitea“). Ak máte akékoľvek otázky týkajúce sa ochrany Vašich osobných údajov, môžete nás kontaktovať písomne na adresu sídla spoločnosti alebo e-mailom na gdpr@solitea.sk. Pri spracúvaní osobných údajov sa riadime primárne všeobecným nariadením EÚ o ochrane osobných údajov (“GDPR”), ktoré upravuje aj Vaše práva ako dotknutej osoby, tými ustanoveniami Zákona o ochrane osobných údajov, ktoré sa na nás vzťahujú ako aj ďalšími právnymi predpismi vzťahujúcimi sa na spracúvanie osobných údajov a ochranu súkromia.
Poskytovanie tovarov a služieb Oprávnený záujem podľa čl. 6 ods. 1 písm. f) GDPR V prípade, kedy spracúvame osobné údaje zákazníkov využívajúcich produkty rodiny Money, vystupujeme z pohľadu GDPR ako sprostredkovateľ našej materskej spoločnosti Solitea Česká republika, a.s. V tomto prípade nemáme prístup k dátam spracúvaných našimi zákazníkmi pomocou nášho softvéru, ale len kontaktné údaje a obchodnú komunikáciu s našimi zákazníkmi. V ostatných prípadoch poskytujeme tovary a služby ako prevádzkovateľ. V prípade tohto účelu považujeme za oprávnený záujem skupiny Solitea obchodnú potrebu evidovania obchodov a vzťahov so zákazníkmi.
Organizovanie konferencií, školení a odborných seminárov Plnenie zmluvy podľa čl. 6 ods. 1 písm. b) GDPR V súvislosti s našim produktovým zameraním môžeme ako prevádzkovateľ spracúvať osobné údaje o účastníkoch a prednášajúcich na rôznych konferenciách, školeniach a seminároch.
Preukazovanie, uplatňovanie alebo obhajovanie právnych nárokov (právna agenda) Oprávnený záujem podľa čl. 6 ods. 1 písm. f) GDPR v spojitosti s čl. 9 ods. 2 písm. f) GDPR V ojedinelých prípadoch musíme preukazovať, uplatňovať alebo obhajovať naše právne nároky súdnou alebo mimosúdnou cestou alebo musíme oznámiť určité skutočnosti orgánom verejnej moci (napr. exekútor), čo považujeme za náš oprávnený záujem. Takéto spracúvanie môže zahŕňať aj nahrávanie Vašej telefonickej komunikácie s našimi operátormi alebo komunikáciu alebo súčinnosť s orgánmi verejnej moci. V takom prípade konáme ako prevádzkovateľ.
Plnenie zmluvy s fyzickými osobami – plnenie zmluvy Plnenie zmluvy podľa čl. 6 ods. 1 písm. b) GDPR ak ide o fyzické osoby. Ako prevádzkovateľ spracúvame osobné údaje, ktoré sú nevyhnutné na plnenie rôznych zmlúv uzatvorených s fyzickými osobami ako napr. licenčné zmluvy, zmluvy o dielo, mandátne / príkazné zmluvy a pod.
Prevádzkovanie profilov na sociálnych sieťach Oprávnený záujem podľa čl. 6 ods. 1 písm. f) GDPR Ak prevádzkujeme vlastné profily na sociálnych sieťach (Facebook, LinkedIn a Youtube), vystupujeme v postavení prevádzkovateľaa spoliehame sa pritom na náš oprávnený záujem: zvyšovanie povedomia o produktoch a službách skupiny Solitea v online prostredí.
Archívne účely a správa registratúry Čl. 89 GDPR a Zákon o archívoch a registratúrach Ako pôvodca registratúry sme povinní postupovať v súlade so Zákonom o archívoch a registratúrach a spracúvať pritom osobné údaje aj na archívne účely v súlade s čl. 89 GDPR ako prevádzkovateľ. Podrobnosti upravuje náš registratúrny plán.
iné spoločnosti patriace do skupiny Solitea;
zamestnanci a pracovníci nás a spoločností patriacich do skupiny Solitea.
Organizovanie konferencií a odborných seminárov po skončení konferencie, školenia alebo odborného semináru. Fotografie a videá z našich akcií uchovávame po dobu uvedenú v oznámení alebo súhlase s vyhotovovaním fotografie alebo videí nachádzajúcom sa na mieste konania akcie. Typicky môže ísť o obdobie 3 rokov.
Cookies sú malé textové súbory, ktoré zlepšujú používanie webstránky napr. tým, že umožňujú rozpoznať predchádzajúcich návštevníkov pri prihlasovaní do užívateľského prostredia, zapamätaním voľby návštevníka pri otváraní nového okna, meraní návštevnosti webstránky alebo spôsobu jej využívania pre jej užívateľské zlepšovanie. Naše webové stránky používajú súbory cookies najmä na účely základného / všeobecného merania návštevnosti. Okrem toho nám tieto technológie pomáhajú lepšie pochopiť správanie používateľov. Aj keď sú informácie zhromažďované pomocou cookies a ďalších podobných technológií typicky neosobnej povahy, tak v rozsahu, v ktorom sú adresy IP (Internet Protocol) a podobné identifikátory považované právnym poriadkom za osobné údaje, zachádzame s týmito identifikátormi ako s osobnými údajmi (viď Cookies).